આંખ આપણા ફેસનો સૌથી આકર્ષક ભાગ છે. બધાના ફેસકટની જેમ બધાની આંખો પણ ડિફરન્ટ હોય છે. આ ડિફરન્ટ આંખોના શેપ પ્રમાણે ડિફરન્ટ આઇ મેકઅપ પણ ન કરીએ તો આપણી આંખો સારી લાગતી નથી, કેમ કે આપણા આખા મેકઅપનો જે મહત્વનો ભાગ છે એ માત્ર આંખ છે. આંખનો મેકઅપ જો સારો ન હોય તો તમારો ફેસ અજીબ લાગે છે. તો આવો જાણીએ કે તમારી આંખનો શેપ કયો છે અને એ પ્રમાણે તમારે કયો મેકઅપ કરવો જોઈએ. બ્યુટિશ્યન હર્ષા ગોહિલ કોઠારી કહે છે, ‘આપણા ભારતીયોમાં આંખના તમને ચાર પ્રકાર જોવા મળશે. એક ડ્રુપિંગ આઇઝ, ગોળ આંખ, ફિશ જેવી આંખ અને ચોથી નૉર્મલ આંખ. આંખના આ ચાર પ્રકાર છે. આ ચાર આંખોને વિવિધ પ્રકારનો મેકઅપ કરવામાં આવે છે. જો તમે એમ ન કરો તો તમારા આઇ મેકઅપની સાથે તમારા ફેસનો લુક પણ ખરાબ દેખાય છે.’